CELEX: 62008TN0214
Language: lv
Date: 2008-06-09 00:00:00
Title: Lieta T-214/08: Prasība, kas celta 2008. gada 9. jūnijā — Paul Alfons Rehbein /ITSB — Hervé Dias Martinho and Manuel Dias Martinho ( Outburst )

2.8.2008   
            
            
               LV
            
            
               Eiropas Savienības Oficiālais Vēstnesis
            
            
               C 197/32
            
         Prasība, kas celta 2008. gada 9. jūnijā — Paul Alfons Rehbein/ITSB — Hervé Dias Martinho and Manuel Dias Martinho (“Outburst”)
   (Lieta T-214/08)
   (2008/C 197/56)
   Valoda, kādā sagatavots prasības pieteikums — angļu
   Lietas dalībnieki
   
      Prasītāja: Paul Alfons Rehbein (GmbH & Co.) KG, Glinde (Vācija) (pārstāvis — T. E. Lampel, lawyer)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Citi procesa Apelāciju padomē dalībnieki: Hervé Dias Martinho un Manuel Carlos Dias Martinho, Le Plessis Trévise (Francija)
   Prasītājas prasījumi:
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju otrās padomes 2008. gada 2008. gada 13. marta lēmumu lietā R 1261/2007-2; un
            
         
               —
            
            
               piespriest ITSB atlīdzināt tiesāšanās izdevumus, kas radušies prasītājai.
            
         Pamati un galvenie argumenti
   
      Kopienas preču zīmes reģistrācijas pieteikuma iesniedzēji: citi procesa Apelāciju padomē dalībnieki
   
      Attiecīgā Kopienas preču zīme: grafiska preču zīme “Outburst” attiecībā uz precēm, kas ietilpst 16., 18. un 25. klasē — reģistrācijas pieteikums Nr. 4 318 333
   
      Iebildumu procesā pretstatītās preču zīmes vai apzīmējuma īpašniece: prasītāja
   
      Pretstatītā preču zīme vai apzīmējums: valsts vārdiska preču zīme “Outburst” attiecībā uz precēm, kas ietilpst 25. klasē — preču zīmes reģistrācija Vācijā ar Nr. 399 40 713
   
      Iebildumu nodaļas lēmums: pilnībā noraidīt iebildumus
   
      Apelāciju padomes lēmums: noraidīt apelācijas sūdzību
   
      Izvirzītie pamati: Padomes Regulas Nr. 40/94 43. panta 2. un 3. punkta pārkāpums, jo agrākā valsts preču zīme ir tikusi faktiski izmantota saistībā ar precēm un pakalpojumiem, attiecībā uz kuriem tā ir reģistrēta; minētās regulas 76. panta 1. punkta f) apakšpunkta pārkāpums, jo Apelāciju padome pieļāvusi kļūdu, neņemot vērā prasītājas rīkotājdirektora liecības; minētās regulas 74. panta 2. punkta pārkāpums un Komisijas Regulas Nr. 2868/95 (1) 22. noteikuma 1. un 2. punkta pārkāpums, jo papildus pierādījumi, kas iesniegti iebildumu procesa apelācijas stadijā ir pieņemami un ir jāņem vērā, izvērtējot pretnostatītās preču zīmes faktisko izmantošanu; prasītājas tiesību tikt uzklausītai pārkāpums, jo Apelāciju padomei būtu bijis jāņem vērā pierādījumi par izmantošanu, kas tika iesniegti pēc termiņa notecēšanas.
   
      (1)  Komisijas 1995. gada 13. decembra Regula (EK) Nr. 2868/95 ar ko īsteno Padomes Regulu (EK) Nr. 40/94 par Kopienas preču zīmi (OV 1995 L 303, 1. lpp.).